Star Wars Episode II: Attack o the Clones

***Star Wars Episode II: Attack o the Clones*** is a 2002 American epic space opera film directit bi George Lucas an written bi Lucas an Jonathan Hales. It is the fift film tae be released in the *[[Star Wars]]* series an stars Ewan McGregor, Hayden Christensen, Natalie Portman, Christopher Lee, Ian McDiarmid, an Samuel L. Jackson.

## Plot
Ten year efter the Trade Federation's invasion o Naboo, the Galactic Republic is threitent bi a Separatist muivement organisit bi umwhile Jedi Master Coont Dooku. Senator Padmé Amidala comes Coruscant tae vote on a plan tae create an airmy o the Republic tae assist the Jedi agin this threit. Narraely joukin an assassination attempt upon arrival, she is placed unner the fendin o Jedi Knight Obi-Wan Kenobi an his apprentice Anakin Skywalker. The twa Jedi thwart anither attempt on her life an subdue the assassin, Zam Wesell, a shape-shifter that is killt bi her boonty hunter client wi a toxic dart afore she can reveal his identity. The Jedi Cooncil assigns Obi-Wan tae identify an captur the boonty hunter, whiles Anakin is assigned tae escort Padmé back tae Naboo, whaur the twa faw in luv.

Obi-Wan's investigation leads him tae the remote ocean planet Kamino, whaur he discovers an airmy o clones is bein produced for the Republic, wi boonty hunter Jango Fett servin as thair genetic template. Obi-Wan deduces Jango tae be the boonty hunter he is seekin, an follaes him an his clone son Boba tae the desert planet Geonosis via a homin beacon placed on their ship, the *[[Slave I]]*. Meanwhile, Anakin becomes troubled bi premoneetions o his mither Shmi in pain, an vaiyages tae Tatooine wi Padmé tae save her. Thay meet Owen Lars, Anakin's stepbrither that is the son o Shmi's new husband Cliegg Lars. Cliegg tells Anakin that Shmi wis taen bi Tusken Raiders weeks earlier an is maist likely dead. Determined tae find her, Anakin venturs oot an finds the Tusken campsite. He discovers ower late that his mither haes been torturt bi the tribe. As she dees frae her woonds, Shmi reunites wi Anakin. Anakin kills the Tuskens in his rage an returns tae the Lars hamesteid wi Shmi's body. Efter revealin his deed tae Padmé, Anakin says that he wants tae prevent daith.

On Geonosis, Obi-Wan discovers a Separatist gaitherin led bi Count Dooku, that Obi-Wan learns haed authorised Padmé's assassination an is developin a new battle droid airmy thegither wi Trade Federation Viceroy Nute Gunray. Obi-Wan transmits his findins tae Anakin tae relay tae the Jedi Cooncil, but is capturt mid-transmission. Wi wittins o the clone airmy, Chancellor Palpatine is votit emergency pouers tae send the clones intae battle. Anakin an Padmé journey tae Geonosis tae rescue Obi-Wan, but are capturt an aa. The three are sentenced tae daith, but are eventually saufed bi a battalion o Jedi an clone troopers led bi Mace Windu an Yoda; Jango is killt bi Mace durin the rescue. As the clone an droid airmies battle, Obi-Wan an Anakin intercept Dooku an the three engage in a lichtsaber battle. Dooku wins, injurin Obi-Wan an severing Anakin's richt airm, but then Yoda arrives an engages the Coont in a duel. Findin he is unable tae defeat Yoda, Dooku flees. Arrivin at Coruscant, he delivers blueprints for a superweapon tae his Sith master, Darth Sidious, that confirms that everything is gangin weel an as planned. As the Jedi gravely acknawledge the beginnin o the Clone Wars, Anakin is fittit wi a robotic airm an secretly mairries Padmé on Naboo, wi C-3PO an R2-D2 as thair witnesses.

## References